
ZAPISNIK
s 28. sjednice Vijeća Mjesnog odbora Vidovec
održane u utorak, 26. rujna 2023. u 19,00 sati

u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar


Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 27. sjednice Vijeća održane utorak, 24. kolovoza 2023. u 20,00 sati na temelju glasanja  svih prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 28. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED
1. [bookmark: _Hlk138781870]Podnesak građana-postavljanje znaka-donošenje zaključka
2. Tekuća problematika
3. [bookmark: _Hlk138781900]Pitanja, prijedlozi i obavijesti


Ad.1. 	Podnesak građana-postavljanje znaka-donošenje zaključka

Građanin I. I. izvještava GČ Podsljeme o problematici nepropisno parkiranih vozila u ulici Vidovec kod trgovine Konzum i kafića „O kaj“ te o nečinjenu MO.
U raspravi sudjeluju svi vijećnici te se iznosi činjenica kako je o ovom problemu već više puta raspravljano te je zatraženo rješavanje spomenutog problema.
Vijeće jednoglasno donosi zaključak po točki 1.:
„Vijeće se ne smatra mjerodavnim za donošenje zaključka o prometnim rješenjima, nego traži da zaključak donose mjerodavni, MUP i Gradski ured za obnovu, izgradnju, prostorno uređenje, graditeljstvo i komunalne poslove te da na temelju zaključka  donese Rješenje. Kod sagledavanja prometne situacije od strane mjerodavnih u konkretnom slučaju potrebno je sagledati cijelo područje MO Vidovec jer je na više lokacija zabilježen isti slučaj s nepropisno parkiranim vozilima. Vijeće MO Vidovec će se usuglasiti s donesenim Rješenjem.“

Ad. 2.	Tekuća problematika

Predsjednik izvještava da se traži raskid ugovora za uređenje tribina na igralištu PŠ Vidovec zbog toga što ugovoreni izvođač nije predao valjanu natječajnu dokumentaciju.
VMO Vidovec traži žurno ponavljanje postupka nabave za navedenu akciju.

Zatražen je popravak oštećenih prometnih ogledala te ugradnja novih koji su traženi u prethodnim sjednicama.
Traži se prometni znak na raskrižju odvojka iza prostora MS Vidovec te Ulice Površnica, tražen u više navrata.
Na dojavu građana žurno je popravljen poklopac šahta u blizini šetnice kod PŠ Vidovec. Privremeno je ugrađen betonski poklopac dok se čeka zamjena za poklopac od lijevanog željeza.
Odobren je klima uređaj za prostore MS Vidovec te se čeka montaža.
GČ Podsljeme je zatražilo uklanjanje dimnjaka i WC uz objekt MS Vidovec.
GČ Podsljeme je zatražilo hitni popravak dotrajale ograde i sprava u dječjem igralištu kod PŠ Vidovec, MO Vidovec će u plam MKA za 2024. tražiti rekonstrukciju dotrajalih sprava.
Započela je gradnja betonskog mosta na šetnici te se očekuje izgradnja i ograde.
U tijeku su radovi na čišćenju korita potoka sjeverno od PŠ Vidovec.

Ad. 3.	Pitanja, prijedlozi i obavijesti

Vijećnica Hukman traži obrazloženje o mogućnostima korištenja sportske dvorane za građanstvo te o toplom obroku za svu djecu koja pohađaju PŠ Vidovec.
Traži se košnja trave uz prometnice na području MO Vidovec.
Traži se zamjena dotrajale oglasne ploče kod okretišta autobusa linije 208.
Traži se status o izvođenju radova na kanalizaciji u ulici Površnica za koju je ishođena građevinska dozvola.

Sjednica završava u 20.01 sati


KLASA: 024-08/23-003/1768
URBROJ: 251-13-11-2/003-23-2
Zagreb, 26. rujna 2023.

Zapisnik obradila: Mirela Gašpert Bertić



Zapisnik sastavio:
   Josip Huzanić    
Predsjednik MO Vidovec: 
                                                                                                   Božidar Jambrešić

